Il- Ministru Tonio Salvafetu li għandu f' idejh il- ministeru tal- Intern , tal- Kunserva u l- Priserv , daħal għall- ġlieda qaddisa biex isalva l- ftiewi innoċenti minn ġuf ommhom . Huwa ssieħeb ma' l- fundamentalisti ProHAJJA + 9 biex jagħmlu gwerra kontra t- terrur li qed jikkawżaw l- ommijiet kattivi lill- embriji u l- ftiewi f' gufhom stess . Filwaqt li l- poplu jinsab dizilluz bil- ħolma Ewronazzjonalista , mifxul ifettiex il- valuri u jipprova jħoss il- muniti fil- but , Tonio Salvafetu mnebbaħ mill- fundamentalisti ProHAJJA + 9 , ħareġ ixandar dwar il- VALUR tal- valuri kollha . . . Il- VALUR tal- HAJJA , li għandu jservi ta' gwida għal dan il- poplu li jinsab miexi fid- desert ta' EDDIE WEGHDI . Dan il- valur tal- HAJJA li jissupera kull valur ieħor għandu jirravviva l- morali u l- kuxjenza dekadenti tal- poplu . It- tiġieġ u l- majjali fil- biċċeriji ħabtu se jieħu vantaġġ minn fuq din il- mossa tal- ministru Salvafetu imma malajr niżlet fuqhom il- mannara biex ma jitniffsux . Mid- dinja kollha waslu ittri u stqarrijiet biex ifakkru lil Tonio Salvafetu , li hemm qtil ieħor volonarju u involontarju li jistħoqqlu wkoll jingħata l- istess importanza fil- gwerra kontra t- terrur tal- innoċenti madwar id- dinja kollha . Semmewlu l- eluf kbar li jmutu fl- inċidenti tat- traffiku , fit- tfal li jmutu bil- ġuħ , bil- mard u fil- gwerer u l- abbużi sanzjonati mill- pajjiżi ċivilizzati . Imma Tonio Salvafetu baqa' jisħaq li l- ġlieda hija kontra l- ommijiet krudili li ħsiebhom biss fil- karriera jew f' għajdut in- nies . U jekk id- dinja waslet sa dan il- livell baxx li omm tobortixxi l- hajja tal- fetu tagħha , dan kollu mhux tort tal- gvernijiet responsabbli u s- soċjetajiet ċivili li dejjem jaħdmu mingħajr gwadan , biex itejbu u jiżviluppaw l- għajxien tal- popli . B' determinazzjoni kbira , l- ministru Tonio Salvafetu jrid inaqqax kmandament ġdid fuq it- twavel ta' Mose . Sorsi infurmati tajjeb qalu li Salvafetu wasallu messaġġ ċellulari mingħand Alla li qallu li l- kmandamenti diga jkopru dan ir- reat faħxi fin- numru sitta tal- istess twavel . Imma Tonio Salvafetu malajr baghtlu messaġġ ieħor biex jgħidlu li kien se jonqxu taħt artiklu 6 f' subartiklu B . Ghalhekk il- kmandamenti l- ġodda se jkollhom 6 A LA TOQTOLX u 6 B LA TABORTIX . Fatturi oħra li qed iwasslu biex Tonio Salvafetu jiddikjara din il- gwerra qaddisa huma , l- inkwiet li għandhom l- Ewropej minħabba li qed jaraw li l- popolazzjoni fil- pajjiżi tal- EU qed jonqsu u sa għoxrin sena oħra mhux se jkun hemm biżżejjed nies biex tkun iggenerata ekonomija b' saħħitha . Hawnhekk Tonio Salvafetu b' kuraġġ kbir daħal ukoll biex jissupplixxi lill- Ewropa b' iktar nies ta' demm Malti billi ma jħallix il- fetujiet jinqaltlu . B' hekk joktru sew in- nies f' Malta u eventwalment jibdew iħossuhom klastrofobici fuq din il- gżira biex imbagħad awtomatikament jibdew jemigraw lejn il- kontinent . Difatti l- ezodu ta' ulied in- nanna Olga diga beda u miexi b' ritmu tajjeb . Tonio Salvafetu li ġej mill- partit tal- istrateġiji intelliġenti jaf sew kif isawwar pjan biex iżid il- popolazzjoni li hi meħtieġa għall- ekonomija u bis- surplus tagħha jifforma armata formidabbli biex teħodha mal- bazuti infidili li bħalissa qed jinvadu l- Ewropa . Nitlob biex kulħadd iqum għal kant tal- innu Malti u ta' l- Odi ta' Ferh .